CELEX: 62016CA0075
Language: el
Date: 2017-06-14 00:00:00
Title: Υπόθεση C-75/16: Απόφαση του Δικαστηρίου (πρώτο τμήμα) της 14ης Ιουνίου 2017 [αίτηση του Tribunale Ordinario di Verona (Ιταλία) για την έκδοση προδικαστικής αποφάσεως] — Livio Menini, Maria Antonia Rampanelli κατά Banco Popolare — Società Cooperativa [Προδικαστική παραπομπή — Προστασία των καταναλωτών — Διαδικασίες εναλλακτικής επιλύσεως διαφορών (ΕΕΔ) — Οδηγία 2008/52/ΕΚ — Οδηγία 2013/11/ΕΕ — Άρθρο 3, παράγραφος 2 — Ανακοπή ασκηθείσα από καταναλωτές στο πλαίσιο διαδικασίας εκδόσεως διαταγής πληρωμής την οποία κίνησε πιστωτικό ίδρυμα — Δικαίωμα προσβάσεως στη Δικαιοσύνη — Εθνική νομοθεσία προβλέπουσα υποχρεωτική προσφυγή σε διαδικασία διαμεσολαβήσεως — Υποχρεωτική επικουρία από δικηγόρο — Προϋπόθεση του παραδεκτού του ενδίκου βοηθήματος]

21.8.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 277/15
            
         Απόφαση του Δικαστηρίου (πρώτο τμήμα) της 14ης Ιουνίου 2017 [αίτηση του Tribunale Ordinario di Verona (Ιταλία) για την έκδοση προδικαστικής αποφάσεως] — Livio Menini, Maria Antonia Rampanelli κατά Banco Popolare — Società Cooperativa
   (Υπόθεση C-75/16) (1)
   
   ([Προδικαστική παραπομπή - Προστασία των καταναλωτών - Διαδικασίες εναλλακτικής επιλύσεως διαφορών (ΕΕΔ) - Οδηγία 2008/52/ΕΚ - Οδηγία 2013/11/ΕΕ - Άρθρο 3, παράγραφος 2 - Ανακοπή ασκηθείσα από καταναλωτές στο πλαίσιο διαδικασίας εκδόσεως διαταγής πληρωμής την οποία κίνησε πιστωτικό ίδρυμα - Δικαίωμα προσβάσεως στη Δικαιοσύνη - Εθνική νομοθεσία προβλέπουσα υποχρεωτική προσφυγή σε διαδικασία διαμεσολαβήσεως - Υποχρεωτική επικουρία από δικηγόρο - Προϋπόθεση του παραδεκτού του ενδίκου βοηθήματος])
   (2017/C 277/19)
   Γλώσσα διαδικασίας: η ιταλική
   
      Αιτούν δικαστήριο
   
   Tribunale Ordinario di Verona
   
      Διάδικοι στην υπόθεση της κύριας δίκης
   
   Livio Menini, Maria Antonia Rampanelli
   
      κατά
   
   Banco Popolare — Società Cooperativa
   
      Διατακτικό
   
   Η οδηγία 2013/11/ΕΕ του Ευρωπαϊκού Κοινοβουλίου και του Συμβουλίου, της 21ης Μαΐου 2013, για την εναλλακτική επίλυση καταναλωτικών διαφορών και για την τροποποίηση του κανονισμού (ΕΚ) 2006/2004 και της οδηγίας 2009/22/ΕΚ (οδηγία ΕΕΚΔ), έχει την έννοια ότι δεν αντιτίθεται σε εθνική ρύθμιση, όπως η επίμαχη στην υπόθεση της κύριας δίκης, η οποία προβλέπει την προσφυγή σε διαδικασία διαμεσολαβήσεως στις διαφορές που αναφέρονται στο άρθρο 2, παράγραφος 1, της οδηγίας αυτής, ως προϋπόθεση του παραδεκτού της ένδικης προσφυγής σχετικά με τις εν λόγω διαφορές, στον βαθμό που μια τέτοια απαίτηση δεν εμποδίζει τα εμπλεκόμενα μέρη να ασκήσουν το δικαίωμά τους προσβάσεως στο δικαστικό σύστημα.
   Αντιθέτως, η εν λόγω οδηγία έχει την έννοια ότι αντιτίθεται σε εθνική ρύθμιση, όπως η επίμαχη στην υπόθεση της κύριας δίκης, η οποία προβλέπει ότι, στο πλαίσιο τέτοιας διαμεσολαβήσεως, οι καταναλωτές πρέπει να επικουρούνται από δικηγόρο και δεν μπορούν να αποσυρθούν από διαδικασία διαμεσολαβήσεως παρά μόνον εάν αποδείξουν την ύπαρξη εύλογης αιτίας για αυτή τους την απόφαση.
   
      (1)  ΕΕ C 156 της 2.5.2016.